Benoni-fietsryer beseer toe taxi hom trefFoto: ER24 ŉ Fietsryer in sy 30s is ernstig beseer nadat ŉ taxi hom Saterdagoggend in Vleiweg in Benoni, Gauteng, omgery het. “Die man was in ŉ kritieke, maar stabiele toestand,” het Luyanda Majija, woordvoerder van ER24, in ŉ verklaring gesê. “Hy het ernstige been- en ribfrakture opgedoen en snyplekke in sy gesig.” Die pasiënt is na die OR Tambo-gedenkhospitaal geneem vir verdere behandeling. Die oorsaak van die ongeluk is nog nie duidelik nie. Die polisie stel ondersoek in. Die Argus-fietsrytoer vind volgende naweek in Kaapstad plaas.